Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 148/11/4404	Nové Zámky, 17.6.2014
EEČ : 2-33-82-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 17.5.2011, spisová značka 1 Pv 148/11/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
napriek tomu, že v blokovom konaní na Obvodnom oddelení PZ XXXXX dňa 24.12.2010 bola postihnutá pre priestupok proti majetku podľa § 50 odsek 1 zákona SNR č. 372/1990 Zb. z 28.08.1990 o priestupkoch v znení neskoršie vydaných všeobecne záväzných právnych predpisov, za čo jej bola uložená pokuta vo výške 10,- €, dňa 04.03.2011 o 07.50 h v predajni Billa č. 223 na Petőfiho ulici č. 507 v meste XXXXX odcudzila 0,326 kg bravčového steaku, čím spôsobila poškodenej BILLA, s. r. o. XXXXX škodu vo výške 1,95 €.

Uznesením prokurátora Okresnej prokuratúry Nové Zámky zo dňa 17.5.2011, spisová značka 1 Pv 148/11/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
36 mesiacov
Odôvodnenie:
Okresný prokurátor v Nových Zámkoch svojím uznesením sp. zn. 1 Pv 148/11 zo dňa 17.05.2011 podľa § 216 odsek 1 Trestného poriadku podmienečne zastavil trestné stíhanie proti obvinenej XXXXX pre prečin krádeže podľa § 212 odsek 2 písmeno f) Trestného zákona, ktorého sa dopustila tak, že napriek tomu, že v blokovom konaní na Obvodnom oddelení PZ XXXXX dňa 24.12.2010 bola postihnutá pre priestupok proti majetku podľa § 50 odsek 1 zákona SNR č. 372/1990 Zb. z 28.08.1990 o priestupkoch v znení neskoršie vydaných všeobecne záväzných právnych predpisov, za čo jej bola uložená pokuta vo výške 10,- €, dňa 04.03.2011 o 07.50 h v predajni Billa č. 223 na Petőfiho ulici č. 507 v meste XXXXX odcudzila 0,326 kg bravčového steaku, čím spôsobila poškodenej BILLA, s. r. o. XXXXX škodu vo výške 1,95 €.
	Súčasne týmto svojím uznesením okresný prokurátor v Nových Zámkoch podľa § 216 odsek 2 Trestného poriadku určil skúšobnú dobu na 3 roky. Toto uznesenie nadobudlo právoplatnosť dňa 24.05.2011.
	Tak v priebehu uvedenej skúšobnej doby, ako aj po jej skončení, som skúmal, či obvinená vedie riadny život, to znamená, či sa nedopúšťa ďalšej trestnej činnosti alebo hoci aj priestupkov. V rámci toho som z Okresného úradu Nové Zámky, Odboru všeobecnej vnútornej správy Nové Zámky vyžiadal výpis z Ústrednej evidencie priestupkov MV SR a z GP SR odpis registra trestov.
	Podľa výpisu z Ústrednej evidencie priestupkov MV SR z 05.06.2014 obvinená XXXXX bola postihnutá pre priestupok iba raz, a to dňa 24.12.2010 pre priestupok proti majetku podľa § 50 odsek 1 zákona SNR č. 372/1990 Zb. z 28.08.1990 o priestupkoch v znení neskoršie vydaných všeobecne záväzných právnych predpisov, za čo jej bola uložená pokuta vo výške 10,- €. Tento priestupok však bol spáchaný ešte dňa 24.10.2010, to znamená pred začiatkom plynutia predmetnej skúšobnej doby podmienečného zastavenia trestného stíhania. V odpise registra trestov z 11.06.2014 má táto obvinená 2 záznamy, naposledy z 17.05.2011 v súvislosti s predmetným podmienečným zastavením trestného stíhania.
	Tieto skutočnosti nasvedčujú tomu, že obvinená XXXXX sa v predmetnej skúšobnej dobe podmienečného zastavenia trestného stíhania nedopustila ďalšieho trestného činu a ani len priestupku. Preto konštatujem, že sa v tejto skúšobnej dobe osvedčila.
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 odsek 1 písmeno e) Trestného poriadku. Podľa tohto ustanovenia trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Vízi
prokurátor